**სსიპ „ეკონომიკური პროგრამების სააგენტო“**

**ქვეპროგრამა *(კოდი:18 07 24 01)***

**„დევნილთა სამეწარმეო საქმიანობის გაძლიერება“**

**განხორციელების დებულება**

**მუხლი 1. ქვეპროგრამის მიზანი.**

ქვეპროგრამა მიზანმიმართულია აფხაზეთიდან იძულებით გადაადგილებული პირების ეკონომიკური და მატერიალური მდგომარეობისა და შესაძლებლობების გაუმჯობესებაზე, მათი სამეწარმეო საქმიანობის მხარდაჭერის გზით.

**მუხლი 2. ტერმინთა განმარტება.**

ამ დებულებაში გამოყენებულ ტერმინებს აქვთ შემდეგი მნიშვნელობა:

1. ***მიზნობრივი ჯგუფი*** - აფხაზეთიდან იძულებით გადაადგილებული პირები
2. ***აპლიკანტი***- მიზნობრივი ჯგუფის წარმომადგენელი, რომელსაც გააჩნია სამეწარმეო საქმიანობის დამადასტურებელი დოკუმენტი *(მათ შორის: ინდ.მეწარმე; შპს; სააქციო საზოგადოება; მიკრო და მცირე ბიზნესის სტატუსისი და სხვა)* და რომელიც განაცხადის გაკეთებით გამოხატავს სურვილს მონაწილეობა მიიღოს ქვეპროგრამაში.
3. ***მატერიალურ-ტექნიკური აქტივი*** - *საოპერაციო აქტივი ძირითადი საშუალებების სახით,* *მათ შორის: დანადგარი, მოწყობილობა, აღჭურვილობა, ტექნიკა, ინვენტარი და სხვა.*
4. ***კომისია*** - სააგენტოში არსებული „მიზნობრივი პროგრამების (ქვეპროგრამების) ფარგლებში შემოსული განაცხადების შეფასების კომისია“.
5. ***ბენეფიციარი*** - კონკურსში გამარჯვებული და დაკმაყოფილებული აპლიკანტი.
6. ***განაცხადის ფორმა*** *-* აპლიკანტის მიერ შესავსები აპლიკაცია, რომლის ფორმა თან ერთვის ***(დანართი 1-1)***.
7. ***სააგენტო -*** სსიპ „ეკონომიკური პროგრამების სააგენტო“

**მუხლი 3. ქვეპროგრამის აღწერა**

3.1 ქვეპროგრამის არსი მდგომარეობს მიზნობრივი ჯგუფის ბენეფიციარების სამეწარმეო საქმიანობის მხარდაჭერაში, მათ მიერ წარმოდგენილი ბიზნეს-პროექტებისა და საქმიანი წინადადებების დაკმაყოფილების გზით, რაც, თავის მხრივ, გულისხმობს მოთხოვნილი მატერიალურ-ტექნიკური აქტივებით უზრუნველყოფას.

3.2 ქვეპროგრამა ხორციელდება საკონკურსო და საკომისიო საფუძველზე

**3.3** *ერთ აპლიკანტს შეუძლია მოითხოვოს არაუმეტეს 3 მატერიალურ-ტექნიკური აქტივი, რომელთა შესახებ აპლიკანტმა უნდა წარმოადგინოს არანაკლებ 1 ინვოისი თითოეულ აქტივზე. ინვოისით გათვალისწინებული პროფესიულ-ტექნიკური აქტივების ერთეულის ღირებულება უნდა იყოს არანაკლებ 500 ლარი, ხოლო* ***ჯამური ღირებულება - არაუმეტეს 7000 ლარის.***

***შენიშვნა:*** *თუ მოთხოვნილია, ერთიდაიგივე ნივთის ერთზე მეტი ოდენობით შეძენა და ეს მოთხოვნა დასაბუთებულია საქმიანობის სპეციფიკის/საჭიროების გათვალისწინებით, ასეთ შემთხვევაში, არ გავრცელდება რაოდენობრივი შეზღუდვა; ამასთან ჯამური ღირებულება არ უნდა აღემატებოდეს ზემოთ მითითებულ ზღვრულ ოდენობას.*

**3.4.** არ განიხილება განაცხადი და კონკურსში არ დაიშვება აპლიკანტი, რომელმაც 2022 წელს უკვე მიიღო მატერიალურ-ტექნიკური აქტივი სააგენტოს ანალოგიური ქვეპროგრამის ფარგლებში, სახელდობრივ: სააგენტოს 2022 წლის მიზნობრივი ქვეპროგრამის „დევნილთა სამეწარმეო საქმიანობის ხელშეწყობის“ ფარგლებში.

**მუხლი 4.** **ქვეპროგრამის** **განხორციელების ეტაპები.**

**4.1.** ქვეპროგრამის წინასაკონკურსო საინფორმაციო-ანალიტიკური და ტექნიკური სამუშაოების გატარება, რომელსაც ახორციელებს სააგენტოს შესაბამისი ქვედანაყოფები, სახელდობრივ: პროგრამების შემუშავებისა და განხორციელების დეპარტამენტი და ანალიზისა და მონიტორინგის დეპარტამენტი.

**4.2** კონკურსის გამოცხადება და განაცხადების მიღება, რომლის დროს აპლიკანტი ავსებს შესაბამის განაცხადის ფორმას **(დანართი N1-1)** და ელექტრონულად ან მატერიალური ფორმით მიაწოდებს სააგენტოს (აღნიშნული პროცესის ხანგრძლივობა 1 თვე).

**4.3.** ზემოთ მითითებული პროცესის განმავლობაში, პარალერულად მიმდინარეობს შემოსული განაცხადებისა და თანდართული დოკუმენტაციების პირველადი გადამოწმება (მონიტორინგი) და გადარჩევა, რომელსაც ახორციელებენ სააგენტოს შემუშავებისა და განხორციელების დეპარტამენტი და სააგენტოს ანალიზისა და მონიტორინგის დეპარტამენტი და რომლის შედეგები მტკიცდება სააგენტოს თავმჯდომარის შესაბამისი ბრძანებით. ***შენიშვნა:*** *ზემოთ აღნიშნული პროცესის განმავლობაში, საჭიროების შემთხვევაში შესაძლებელია აპლიკანტს მიეცეს 5 სამუშაო დღის ვადა დააკორექტიროს წარმოდგენილი განაცხადი.*

**4.4.** გადარჩეული განაცხადების განხილვა, შეფასება და ბენეფიციარების შერჩევა, რასაც ახორციელებს კომისია (აღნიშნული პროცესის ხანგრძლივობა 1 თვის პერიოდში, აპლიკანტთა განაცხადების მიღების პროცესის დასრულების შემდეგ).

**4.6.** გამარჯვებული ბენეფიციარების დაკმაყოფილების მიზნით, შესაბამისი შესყიდვების განხორციელება სახელმწიფო შესყიდვების შესახებ არსებული კანონმდებლობის მიხედვით. (2023 წლის ბოლომდე)

**4.7.** ბენეფიციარების უზრუნველყოფა მოთხოვნილი მატერიალურ-ტექნიკური აქტივებით, რასთან დაკავშირებით სააგენტოს მიერ მათთან ფორმდება შესაბამისი ხელშეკრულებები და მიღება-ჩაბარების აქტები, სადაც გათვალისწინებულია კონტროლისა და მონიტორინგის მექანიზმები. (2023 წლის ბოლომდე)

**მუხლი 5.** **შერჩევის კრიტერიუმები.**

განაცხადების/საქმიანი წინადადების შეფასებისას და შერჩევისას, კომისია ხელმძღვანელობს ქვემდებარე ცხრილში მოცემული კრიტერიუმებით.

|  |  |  |  |
| --- | --- | --- | --- |
| **№** | **კრიტერიუმი** | **განმარტება** | **მაქსომალური ქულა** |
| **1** | **მოთხოვნილი მატერიალურ-ტექნიკური აქტივების საჭიროება** | მოთხოვნილი მატერიალურ-ტექნიკური აქტივების მნიშვნელობა - ადგილი, როლი და გამოყენების ინტენსივობა - ბიზნეს გეგმით გათვალისწინებული სამეწარმეო საქმიანობის განხორციელებისა და გაძლიერებისათვის | **20** |
| **2** | **სხვა საჭირო მატერიალური და არამატერიალური რესურსების არსებობა** | გარდა მოთხოვნილი აქტივებისა, რა მატერიალური და არამატერიალური (მათ შორის სამეწარმეო საქმის ცოდნა, გამოცდილება და პერსონალი) რესურსები გააჩნია აპლიკანტს სამეწარმეო საქმიანობის წარმართვისა და საქმიანი წინადადების განხორციელებისათვის | **20** |
| **3** | **განხორციელებადობა** | რამდენად ნათლად ჩამოყალიბებულია საქმიანი წინადადების საბოლოო მიზანი და ამასთან დაკავშირებით რამდენად შესწავლილია სამიზნე ბაზარი, პოტენციური მომხმარებლები, კონკურენტები და სავარაუდო რისკები. საბაზრო კონიუნქტურის გათვალისწინებით, რამდენად რეალურია განხორციელების გეგმა | **25** |
| **4** | **მდგრადობა** | არსებული ინფორმაციის, პროგნოზებისა და საბაზრო კონიუნქტურის გათვალისწინებით, რამდენად სიცოცხლისუნარიანია და პერსპექტიულია საქმიანი წინადადება, მისი შემდგომი განვითარების ჭრილში | **10** |
| **5** | **შედეგების პროდუქტიულობა** | საქმიანი წინადადების მოსალოდნელი შედეგების ჭრილში, როგორია აპლიკანტის სამეწარმეო საქმიანობის გაძლიერებისა და სოციალურ-ეკონომიკური მდგომარეობის გაუმჯობესების შესაძლებლობა და ალბათობა | **10** |
| **6** | **დასაქმების ხელშეწყობა** | საქმიანი წინადადების მხარდაჭერის შედეგად დამატებით დასაქმდება აფხაზეთიდან დევნილი ან აფხაზეთის ოკუპირებულ ტერიტორიაზე ლეგიტიმურად მცხოვრები პირ(ებ)ი | **5** |
| **7** | **გენდერული სენსიტიურობა** | მდედრობითი სქესის უპირატესობა | **5** |
| **8** | **ვეტერანი** | აპლიკანტს გააჩნია ომის ვეტერანის სტატუსი | **5** |
|  |  | **ჯამური მაქსიმალური ქულა:** | **100** |

**მუხლი 6. გამარჯვებული აპლიკანტის (განაცხადის) გამოვლენა და ბენეფიციარის დამტკიცება**

**6.1**.ქვეპროგრამის ფარგლებში, გამარჯვებულად გამოცხადდებიან ყველაზე მაღალი ქულის მქონე აპლიკანტები, ქვეპროგრამისათვის განკუთვნილი ფინანსური რესურსის ფარგლებში.

**6.2** გამარჯვებულად გამოვლენილი ბენეფიციარები შესაბამისი შეტყობინების მიღების შემდეგ, ვალდებულნი არიან წარუდგინონ სააგენტოს 3 ინვოისი კომისიის მიერ დასაფინანსებლად განსაზღვრულ მატერიალურ-ტექნიკურ აქტივებზე, მახასიათებლების, მოდელებისა და ღირებულებების მითითებით. ინვოის(ებ)ის წარმოუდგინლობის შემთხვევაში, სააგენტო უფლებამოსილია კომისიასთან შეთანხმებით, გააუქმოს აპლიკანტის გამარჯვებულად გამოვლენის შესახებ მიღებული გადაწყვეტილება

**მუხლი 7. ქვეპროგრამის საკონკურსო შედეგების დამტკიცება**

**7.1** ქვეპროგრამის საკონკურსო ნაწილის დასრულების შედეგად, გამოიცემა სააგენტოს თავმჯდომარის ინდივიდუალური ადმინისტრაციულ-სამართლებრივი აქტი, რომელიც შეიცავს შემდეგ პუნქტებს: 1) აპლიკანტის გამარჯვებულად გამოვლენისა და დამტკიცების შესახებ და 2) აპლიკანტის/განაცხადის დაკმაყოფილებაზე უარის თქმის შესახებ.

**7.2** ინფორმაცია გამოცემული აქტის თაობაზე განთავსდება აფხაზეთის ა/რ ფინანსთა და ეკონომიკის სამინისტროს ვებ-გვერდის შესაბამის ნაწილში.

**7.3** განმცხადებელს/აპლიკანტს მოკლე ელექტრონული ტექსტური შეტყობინებით ეცნობება მასთან დაკავშირებული ქვეპროგრამის კონკურსის შედეგი.

**მუხლი 8.** **ქვეპროგრამის ბიუჯეტი**

**8.1** ქვეპროგრამის დადგენილი ბიიჯეტია 111.000 ლარი. დაფინანსება ხორციელდება აფხაზეთის ავტონიმიური რესპუბლიკის კანონმდებლობის შესაბამისად, 2023 წელს სააგენტოსათვის გამოყოფილი, ყოველწლიური, შესაბამისი საბიუჯეტო ასიგნებებიდან.

**8.2.** ქვეპროგრამის ეფექტური განხორციელების მიზნით, მის ფარგლებში შრომითი ხელშეკრულებით შესაძლოა დასაქმდნენ შესაბამისი პირები, რომელთა საქმიანობა რეგულირდება სააგენტოს მიერ დამტკიცებული შესაბამისი წესით და რომელთა შრომითი ანაზღაურება ხორციელდება ქვეპროგრამის ბიუჯეტის ფარგლებში (ქვეპროგრამის საერთო ბიუჯეტის 30%-ის ფარგლებში).

**მუხლი 9. ქვეპროგრამის მონიტორინგი**

**9.1.** მონიტორინგი მიზნად ისახავს, ერთის მხრივ, ქვეპროგრამის ბენეფიციართა მუდმივ კონტროლს, ხოლო მეორეს მხრივ, ქვეპროგრამის ბიუჯეტით გათვალისწინებული თანხის არამიზნობრივი ხარჯვის თავიდან აცილებას.

**9.2** ქვეპროგრამის ფარგლებში, განხორციელდება როგორც პირველადი, ისე შემდგომი მონიტორინგი. პირველადი მონიტორინგის მიზანია, გადამოწდეს და გადაირჩიოს შემოსული განაცხადებები, აპლიკანტების არსებული და რეალური მდგომარეობასთან და შესაძლებლობებთან მიმართებაში. შემდგომი მონიტორინგი განხორციელდება ერთი წლის განმავლობაში მხოლოდ გამარჯვებულ ბენეფიციარებთან. მისი მიზანია, შემოწმდეს გადაცემული მატერიალურ-ტექნიკური აქტივების მიზნობრივად გამოყენების ფაქტი და შეფასდეს ბენეფიციარის გაძლიერებული სამეწარმეო საქმიანობა და გაუმჯობესებული ეკონომიკური მდგომარეობა.

**მუხლი 10. ქვეპროგრამის მოსალოდნელი შედეგი**

ქვეპროგრამის განხორციელების შედეგად 20-დე მიზნობრივი ჯგუფის წარმომადგენელი მიიღებს შესაბამის მატერიალურ-ტექნიკურ აქტივებს სამეწარმეო საქმიანობის გაძლიერებისათვის და ეკონომიკური შესაძლებლობისა და მდგომარეობის გაუმჯობებისათვის.

***დანართი 1-1***

**სსიპ „ეკონომიკური პროგრამების სააგენტო“**

**ქვეპროგრამა (კოდი: 18 07 24 01)**

**„დევნილთა სამეწარმეო საქმიანობის გაძლიერება“**

**გ ა ნ ა ც ხ ა დ ი ს ფ ო რ მ ა**

**1. ინფორმაცია განმცხადებლის შესახებ**

განმცხადებლის სახელი, გვარი

|  |
| --- |
|  |

ფიზიკური პირის პირადი ნომერი/იურიდიული პირის საინდენტიფიკაციო ნომერი

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

იურიდიული პირის სახელწოდება და სამართლებრივი ფორმა

(არსებობის შემთხვევაში)

|  |
| --- |
|  |

ფიზიკური პირის მისამართი/იურიდიული პირის (ქალაქი, ქუჩაN)

|  |
| --- |
|  |

ფიზიკური პირის მისამართი/იურიდიული პირის საკონტაქტო ინფორმაცია

(ტელეფონი/ფაქსი/ელფოსტა/ვებგვერდი)

|  |  |  |  |
| --- | --- | --- | --- |
|  |  |  |  |

საკონტაქტო პირი

|  |  |
| --- | --- |
| სახელი, გვარი |  |
| ტელეფონი |  |
| ელფოსტა |  |

1. **ინფორმაცია აპლიკანტის სამეწარმეო საქმიანობის შესახებ**

*\*აპლიკანტის სამეწარმეო საქმიანობის წინაისტორია*

|  |
| --- |
|  |

**2. ბიზნეს-პროექტის/საქმიანი წინადადების აღწერა.**

***აღწერისას მკაფიოდ უნდა გამოიკვეთოს შემდეგი 6 აუცილებელი ასპექტი!!!***

*\*ბიზნეს-პროექტის/საქმიანი წინადადების საბოლოო მიზანი; რის მიღწევას აპირებს აპლიკანტი მოთხოვნილი მატერიალურ-ტექნიკური აქტივების გამოყენებით.*

*\*ბიზნეს-პროექტის/საქმიანი წინადადების განხორციელების გეგმა;*

*\*მოთხოვნილი მატერიალურ-ტექნიკური აქტივის მნიშვნელობა, მისი საჭიროებისა და გამოყენების ინტენსივობის ხარისხი პროექტის განხორციელების პროცესში*

*\*ბიზნეს-პროექტის/საქმიანი წინადადების კონკურენტუნარიანობა და რისკები*

*\*საქმიანი წინადადების მდგრადობა (განვითარების მომავალი პერსპექტივები)*

*\*საქმიანი წინადადების განხორციელების შედეგების გავლენა აპლიკანტის ეკონომიკურ მდგომარეობასა და შესაძლებლობებზე.*

|  |
| --- |
|  |

**3. საქმიანი წინადადებების ბიუჯეტი**

გთხოვთ ბიუჯეტში თანხები მიუთითოთ საქართველოს ეროვნულ ვალუტაში

|  |  |  |  |  |  |
| --- | --- | --- | --- | --- | --- |
| N | **მატერიალურ-ტექნიკური აქტივის დასახელება**  *(ტექნიკური სპეციფიკაციის ჩათვლით)* | **რაოდე**  **ნობა** | **ერთეულის**  **ღირებულება** | **სულ** |  |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| ჯამი |  |  |  |  |  |

**4. აპლიკანტი კონკურსში მონაწილეობის მისაღებად “Word”-ის ფორმატში ავსებს აღნიშნულ სააპლიკაციო განაცხადს და აგზავნის ან აბარებს *მისამართზე: ქ. თბილისი, თამარაშვილის ქ. N15ა, სსიპ „ეკონომიკური პროგრამების სააგენტო“*** **ან ელექტრონულ ფორმატში აგზავნის სააგენტოს ელ. ფოსტაზე** [**Saagento.ek@gmail.com**](mailto:Saagento.ek@gmail.com)

*საკონტაქტო პირები: ჯანო ქირთბაია - სააგენტოს დეპარტამენტის უფროსი/591931532; ნიკა ჯანგირაშვილი - სააგენტოს დეპარტამენტის უფროსი/ 591931461; თეა კვარაცხელია - სააგენტოს უფროსი სპეციალისტი/591931463.*

**5. დანართის სახით წარმოსადგენი დოკუმენტაცია:**

* *პირადობის მოწმობის ასლი (სავალდებულო);*
* *დევნილის მოწმობის ასლი (სავალდებულო);*
* *სამეწარმეო საქმიანობის დამადასტურებელი დოკუმენტი, მათ შორის: ინდმეწარმე; შპს; სააქციო საზოგადოება; მიკრო და მცირე ბიზნესის სტატუსისი და სხვა (სავალდებულოა);*
* *ამონაწერი მეწარმეთა პირების რეესტრიდან (სავალდებულოა);*
* *მინიმუმ 1 ინვოისი თითოეულ მოთხოვნილ მატერიალურ-ტექნიკურ აქტივზე (სავალდებულოა)*
* *ბიზნესისა და სამეწარმეო საქმის ცოდნის დამადასტურებელი დოკუმენტი (არსებობის შემთხვევაში);*
* *გადასახადის გადამხდელის მოწმობა (არსებობის შემთხვევაში);*
* *ვეტერანის მოწმობა (არსებობის შემთხვევაში)*
* *სააგენტო უფლებამოსილია, საჭიროების შემთხვევაში, საქმიან წინადადებასთან დაკავშირებით, განმცხადებელს მოსთხოვოს დამატებითი დოკუმენტაციის, ვიზუალური მასალის და სხვა ინფორმაციის წარდგენა.*

მე ,ზემოთ მითითებული აპლიკანტი, ვადასტურებ, რომ გავეცანი ქვეპროგრამის პირობებს, რასაც ვეთანხმები. კონკურსში გამარჯვების შემთხვევაში, ვიღებ ვალდებულებას სააგენტოსთან გავაფორმო შესაბამისი ხელშეკრულება.

აღნიშნული ფორმა შევავსე პირადად და მითითებული ინფორმაცია უტყუარია. ინფორმაციის სიზუსტეზე თავად ვაგებ პასუხს კანონის წინაშე.

ზემოაღნიშნულს ვადასტურებ ხელმოწერით.

სახელი, გვარი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ხელმოწერა \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ თარიღი \_\_\_\_\_\_\_\_\_\_\_\_\_\_\_\_\_\_